CELEX: 62011CN0263
Language: mt
Date: 2011-05-26 00:00:00
Title: Kawża C-263/11: Talba għal deċiżjoni preliminari mressqa mill-Augstākās tiesas Senāts (il-Latvja) fis- 26 ta’ Mejju 2011 — Ainārs Rēdlihs vs Valsts ieņēmumu dienests

30.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 226/16
            
         Talba għal deċiżjoni preliminari mressqa mill-Augstākās tiesas Senāts (il-Latvja) fis-26 ta’ Mejju 2011 — Ainārs Rēdlihs vs Valsts ieņēmumu dienests
   (Kawża C-263/11)
   2011/C 226/31
   Lingwa tal-kawża: il-Latvjan
   
      Qorti tar-rinviju
   
   Augstākās tiesas Senāts
   
      Partijiet fil-kawża prinċipali
   
   
      Rikorrent: Ainārs Rēdlihs
   
      Konvenuta: Valsts ieņēmumu dienests
   
      Domandi preliminari
   
   
               (1)
            
            
               Persuna fiżika li xtrat beni (foresta) sabiex tissodisfa bżonnijiet personali u li twettaq provvisti ta’ beni bl-għan li tikkumpensa l-konsegwenzi ta’ każ ta’ forza maġġuri (pereżempju, maltempata) hija persuna taxxabbli fis-sens tal-Artikolu 9(1) tad-Direttiva 2006/112/KE (1) u tal-Artikolu 4(1) u (2) tas-Sitt Direttiva 77/388/KEE (2), li għandha l-obbligu li tħallas it-taxxa fuq il-valur miżjud? Fi kliem ieħor, tali provvista ta’ beni hija attività ekonomika fis-sens tad-dispożizzjonijiet iċċitati iktar ’il fuq tad-dritt tal-Unjoni?
            
         
               (2)
            
            
               Regola li tgħid li n-nuqqas ta’ reġistrazzjoni f’reġistru tal-persuni taxxabbli suġġetti għat-taxxa fuq il-valur miżjud jista’ jiġi sanzjonat b’multa stabbilita sa limitu tal-ammont tat-taxxa normalment dovut skont il-valur tal-beni pprovduti, minkejja li l-persuna kkonċernata ma kellhiex tħallas it-taxxa, anki jekk hija ġiet irreġistrata f’dan ir-reġistru, hija konformi mal-prinċipju ta’ proporzjonalità?
            
         
      (1)  Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud (ĠU L 347, p. 1).
   
      (2)  Sitt Direttiva tal-Kunsill, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ - Sistema komuni ta’ taxxa fuq il-valur miżjud: bażi uniformi ta’ stima (ĠU Edizzjoni Speċjali bil-Malti, Kapitolu 9, Vol. 1, p. 23).